CELEX: 62016CN0189
Language: da
Date: 2016-04-04 00:00:00
Title: Sag C-189/16: Anmodning om præjudiciel afgørelse indgivet af Högsta förvaltningsdomstolen (Sverige) den 4. april 2016 — Boguslawa Zaniewicz-Dybeck mod Pensionsmyndigheten

13.6.2016   
            
            
               DA
            
            
               Den Europæiske Unions Tidende
            
            
               C 211/34
            
         
      Anmodning om præjudiciel afgørelse indgivet af Högsta förvaltningsdomstolen (Sverige) den 4. april 2016 — Boguslawa Zaniewicz-Dybeck mod Pensionsmyndigheten
      (Sag C-189/16)
      (2016/C 211/44)
      Processprog: svensk
      
         Den forelæggende ret
      
      Högsta förvaltningsdomstolen
      
         Parter i hovedsagen
      
      
         Sagsøger: Boguslawa Zaniewicz-Dybeck
      
         Sagsøgt: Pensionsmyndigheten
      
         Præjudicielle spørgsmål
      
      
                  1)
               
               
                  Medfører bestemmelserne i artikel 47, stk. 1, litra d), i forordning nr. 1408/71 (1), at forsikringsperioder, der er tilbagelagt i et andet EU-land, i forbindelse med beregningen af den svenske garantipension kan tildeles en pensionsmæssig værdi, der svarer til den gennemsnitlige værdi af de svenske perioder, når den kompetente institution foretager en pro rata-beregning i henhold til samme forordnings artikel 46, stk. 2?
               
            
                  2)
               
               
                  Såfremt spørgsmål 1 besvares benægtende, kan den kompetente institution i forbindelse med sin beregning af retten til garantipension tage hensyn til pensionsindkomster, som en forsikret oppebærer i et andet EU-land, uden at dette er i strid med bestemmelserne i forordning nr. 1408/71?
               
            
         (1)  Rådets forordning (EØF) nr. 1408/71 af 14.6.1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT L 149, s. 2).